UEFA Yoshlar ligasi
UEFA Yoshlar ligasi – 2013-yildan beri UEFA tomonidan har yili tashkil etiladigan futbol musobaqasi. Hozirgi formatda turnirda UEFA Chempionlar Ligasining guruh bosqichida ishtirok etayotgan klublarning yoshlar jamoalari, shuningdek, eng kuchli milliy assotsiatsiyalarning yoshlar ligalari chempionlari ishtirok etmoqda. Yarim final va final oʻyinlari anʼanaviy ravishda Shveysariyaning Nyon shahridagi Colovray stadionida oʻtkaziladi, 2022/23-yilgi mavsumda bahslar ishtirokchi klublar muxlislari tomonidan turnirga qiziqish kuchayishi sababli Stade de Genèvega koʻchirilgan. Gʻoliblar UEFAning sobiq prezidenti nomi bilan atalgan Lennart Johansson kubogi bilan taqdirlanadilar. Eng muvaffaqiyatli jamoalar „Barcelona“ va „Chelsea“ boʻlib, ularning har biri ikkita titulni qoʻlga kiritgan. „Chelsea“ 2015- va 2016-yillarda ketma-ket gʻolib chiqishdi, „Barselona“ esa chempionatning ilk mavsumida birinchi va 2018-yilda ikkinchi sovrinini qoʻlga kiritdi. Amaldagi chempion „Olimpiacos“ boʻlib, u 2024-yilgi finalda „Milan“ni 3:0 hisobida magʻlub etdi.